Wall-Street.ro şi start-up.ro organizează reConstruct Forum & Gala 2024, eveniment dedicat pieţei imobiliare. Ediţia de anul acesta a reConstruct se va concentra pe tendinţele din piaţă, pe eforturile jucătorilor de a răspunde cererii şi de a anticipa trendurile în materie de construcţii, inovaţie, amenajări, atât în locuinţe, dar şi în spaţiile în care muncim, facem cumpărături şi încercăm să ne petrecem timpul liber.
Se va vorbi şi despre proiectele noi imobiliare, fie că ne referim la cele rezidenţiale, de birouri, retail sau logistice. Se va discuta şi despre cum au evoluat preţurile locuinţelor şi care sunt aşteptările analiştilor, dar şi oportunităţile de a îmbunătăţi calitatea oraşelor şi cartierelor în care trăim.
Din acest motiv va exista un panel de discuţii dedicat oraşului viitorului, cu toate aspectele sale - de la sustenabilitate la regenerare urbană şi cum transformăm locurile unde trăim.
La finalul dezbaterilor, în premieră pentru reConstruct, se va organiza şi o gală de premiere.
reConstruct Forum & Gala 2024 are loc joi, 6 iunie, începând cu ora 9:00, la Hotel Sheraton din Bucureşti.
Ziarul BURSA este partener media al evenimentului.